സൗദി റോഡുകളുടെ ഗുണനിലവാരം ആഗോളതലത്തിലേക്കുയര്ത്താന് പദ്ധതി ജുബൈല്: സൗദി റോഡുകളുടെ ഗുണനിലവാരം 2030 ആകുമ്ബോഴേക്ക് ആഗോളതലത്തില് ആറാം സ്ഥാനത്ത് എത്തിക്കാന് ഗതാഗതമന്ത്രാലയം പദ്ധതിയിടുന്നു. ഗതാഗത, ലോജിസ്റ്റിക് സേവനമന്ത്രാലയത്തിെന്റ അനുബന്ധ സ്ഥാപനമായ നാഷനല് ട്രാന്സ്പോര്ട്ട് ആന്ഡ് ലോജിസ്റ്റിക്സ് സ്ട്രാറ്റജിയുടെ കീഴില് സുരക്ഷിതവും ഉയര്ന്നനിലവാരമുള്ളതുമായ നഗരങ്ങളിലെ ജീവിതസാഹചര്യം മെച്ചപ്പെടുത്തുന്നതിെന്റ ഭാഗമായാണ് പദ്ധതി.റോഡ് സുരക്ഷയുടെ കാര്യത്തില് 2016ല് രാജ്യം 37ാം സ്ഥാനത്തെത്തി. 2018ല് ആഗോളതലത്തില് 30ാം സ്ഥാനത്തേക്ക് മുന്നേറി. 2019ലും അതിെന്റ പുരോഗതി തുടര്ന്ന് 26ാം സ്ഥാനത്ത് എത്തി. രാജ്യത്തിെന്റ റോഡ് ശൃംഖല നവീകരിക്കുന്നതിനുള്ള പ്രവര്ത്തനങ്ങള് ത്വരിതപ്പെടുത്തിവരുകയാണ്. അപകട നിരക്ക് 56 ശതമാനമായി കുറക്കാനും മരണങ്ങളുടെ എണ്ണം 51 ശതമാനം കുറക്കാനും മൊത്തം പരിക്കുകള് 30 ശതമാനം കുറക്കാനും സഹായിക്കുന്ന നിരവധി സുരക്ഷാസംവിധാനങ്ങളും നിയമങ്ങളും മന്ത്രാലയം നടപ്പാക്കി. ഇതുമൂലം 8.5 ശതകോടി റിയാല് സാമ്ബത്തിക വര്ധനവുണ്ടായി. 1953ലാണ് ഗതാഗത മേല്നോട്ടം വഹിക്കുന്നതിന് സൗദിയില് ആദ്യമായി ഒരു മന്ത്രാലയം സ്ഥാപിക്കുന്നത്. 1975ല് ആസൂത്രണം, രൂപകല്പന, നിര്മാണം, പരിപാലനം എന്നിവ കൂടാതെ മന്ത്രാലയവുമായി ബന്ധപ്പെട്ട ജോലികള് റോഡുകളിലേക്കും പാലങ്ങളിലേക്കും വ്യാപിപ്പിച്ചു. 2003ല് മന്ത്രാലയത്തിെന്റ പേര് വീണ്ടും ഭേദഗതി ചെയ്തു. മൂന്ന് ഭൂഖണ്ഡങ്ങളെ ബന്ധിപ്പിക്കുന്ന ഒരു ലോജിസ്റ്റിക് കേന്ദ്രമായി സൗദിയെ മാറ്റുന്നതിനും വിഷന് 2030ന് പര്യാപ്തമായ സുസ്ഥിര വികസനവും മത്സരശേഷിയും പ്രോത്സാഹിപ്പിക്കുന്നതിനും മികച്ച ഗതാഗത സംവിധാനം വികസിപ്പിക്കുക എന്ന ലക്ഷ്യത്തോടെയുമാണ് നാഷനല് ട്രാന്സ്പോര്ട്ട് ആന്ഡ് ലോജിസ്റ്റിക്സ് സ്ട്രാറ്റജി രൂപവത്കരിച്ചിരിക്കുന്നത്.